ইম্ফাল, জুন ২১ : বাংলাদেশকী তোঙান তোঙানবা মফমশিংদা খুন্দা লৈতাদুনা লৈরিবা মীতৈ ইচিল ইনাওশিংনা অঙম অঙম্বা খায়জিন্নরগা বাংলাদেশকী অপুনবা মণিপুরী লূপতা খুৎশিন্নরকপা লুপা ১, ৭৫,০০ ঙসি পেট্রিওটিক রাইটার্স ফোরাম মণিপুরগী থৌমীশিংনা চীফ মিনিষ্টার এন বিরেনদা খূৎশিন্নখ্রে।
 পেট্রিওটিক রাইটার্স ফোরাম মণিপুরগী সেক্রেটারীনা থাদোরকপা চেরোলনা হায়, মণিপুরদা থোক্লিবা ৱাথোক লান্থোক অসি অথুবা মতমদা ৱারোইশিং পুরক্তুনা তঙদু লৈতাবা ওইরসনু হায়বগী ৱাখল্লোন্দা তেঙবাংলকখিবা শেনফম অদু চীফ মিনিষ্টারদা খুৎশিন্নবদা পেট্রিওটিক রাইটার্স ফোরাম মণিপুরগী প্রেসিডেন্ট নাওরোইবম খম্বা লুৱাং, ভাইস প্রেসিদেন্ট সোবিতা মোংজম, সেক্রেটারী রাকেস নাওরেমনচিংবা শরুক য়াখি।
 বাংলাদেশকী অপূনবা মণিপুরী লূপ্না মণিপুরগী চীফ মিনিষ্টারদা থারকপা চেরোল অমসু খূৎশিন্নখি।  চীফ মিনিষ্টারনসু বাংলাদেশকী মীতৈ ইচিন ইনাওশিংনা মণিপুরদা থোক্লিবা থোকহন্নিংদবা থৌদোকশিং থোক্তুনা তঙদু লৈতাদবা ফিভম অমদা লৈরিবসিদা অৱাবা ফোঙদোরকপা অমদি চীফ মিনিষ্টার রিলিফ ফান্দদা শেলগী মতেং পাংলকপা অসি অপেনবা পোকই।  ইরাং অসি অথুবা মতমদা লোইশিন্নবা হোৎনবিয়ু হায়বা ৱাফম থম্লকখি। 